HUMAN บวกกว่า 3% โบรกฯ เชียร์ซื้อ ลุ้นวิ่งเป้าใหม่ 12.20 บ.
HUMAN บวกกว่า 3% โบรกฯ เชียร์ซื้อ ลุ้นวิ่งเป้าใหม่ 12.20 บ. หลังปรับประมาณการกำไรปี 61-62 เพิ่ม ล่าสุด ณ เวลา 12.02 น. อยู่ที่ 11.90 บาท บวก 0.40 บาท หรือ 3.48% สูงสุดที่ 12 บาท ต่ำสุดที่ 11.70 บาท ด้วยมูลค่าซื้อขาย 13.24 ล้านบาท
28 พ.ค. 2561

ผู้สื่อข่าวรายงานว่า ราคาหุ้น บริษัท ฮิวแมนิก้า จำกัด (มหาชน) หรือ HUMAN ล่าสุด ณ เวลา 12.02 น. อยู่ที่ 11.90 บาท บวก 0.40 บาท หรือ 3.48% สูงสุดที่ 12 บาท ต่ำสุดที่ 11.70 บาท ด้วยมูลค่าซื้อขาย 13.24 ล้านบาท

ด้าน บล.บัวหลวง ระบุในบทวิเคราะห์ แนะนำ “ซื้อ” หุ้น HUMAN โดยปรับราคาเป้าหมายเป็น 12.20 บาท พร้อมปรับเพิ่มประมาณการกำไรหลักปี 61 ขึ้น 2% และกำไรปี 62 เพิ่มขึ้น 4% สะท้อนการเข้าซื้อกิจการบัญชี ซึ่งคาดจะเซ็นใน มิ.ย. และมีผลใน ก.ค. และยังมีแผนการเข้าซื้อกิจการอีกอย่างน้อย 2 แห่ง แม้ว่าปีนี้จะมีการลงทุนเยอะ แต่คาดกำไรจะเติบโตได้ 51% และเติบโตต่อเนื่องใน 62 จากโครงการต่างๆเริ่มส่งผลประโยชน์